CELEX: 52004PC0182
Language: el
Date: 2004-03-22
Title: Πρόταση κανονισμού του Συμβουλίου σχετικά με την προσαρμογή του κανονισμού (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, στον τομέα των μεταφορών, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακία

Avis juridique important

|

52004PC0182

Πρόταση κανονισμού του Συμβουλίου σχετικά με την προσαρμογή του κανονισμού (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, στον τομέα των μεταφορών, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακία  /* COM/2004/0182 τελικό */  

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την προσαρμογή του κανονισμού (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, στον τομέα των μεταφορών, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, περί κατανομής των αδειών για τα βαρέα φορτηγά οχήματα μεταφοράς εμπορευμάτων που κυκλοφορούν στην Ελβετία [1], προβλέπει την κατανομή των αδειών τις οποίες έχει δώσει στην Κοινότητα η Ελβετία ετησίως από το έτος 2001 και για τελευταία φορά για το έτος 2004 στα δεκαπέντε κράτη μέλη της Κοινότητας.[1]  ΕΕ L 336 της 30.12.2000, σ. 9.Λόγω της διεύρυνσης της Ένωσης είναι αναγκαία η προσαρμογή του εν λόγω κανονισμού. Η συνημμένη πρόταση κανονισμού του Συμβουλίου καλύπτει τις εν λόγω προσαρμογές οι οποίες είναι τεχνικού χαρακτήρα. Αφορούν την κατανομή συμπληρωματικής ποσόστωσης αδειών στα νέα κράτη μέλη τις οποίες η Ελβετική Συνομοσπονδία έχει χορηγήσει στην Κοινότητα για βαρέα φορτηγά οχήματα που ταξιδεύουν στην Ελβετία,. Οι αναγκαίες προσαρμογές δεν προβλέπονται στην πράξη προσχώρησης και ειδικότερα στο παράρτημα ΙΙ της πράξης αυτής.Το πλήθος αδειών που έχουν χορηγηθεί σε κάθε νέο κράτος μέλος για το χρονικό διάστημα 1η Μαΐου 2004 έως 31 Δεκεμβρίου 2004 είναι ίσο ή μεγαλύτερο σε σχέση με το ήδη προβλεπόμενο στις διμερείς συμφωνίες μεταξύ επτά από τα νέα κράτη μέλη και της Ελβετικής Συνομοσπονδίας. Τα υπόλοιπα τρία κράτη μέλη θα λάβουν τις άδειές τους των οποίων το πλήθος θα υπολογισθεί με βάση τις πράξεις μεταφοράς που εκτελέσθηκαν στην Ελβετία ανά όχημα ταξινομημένο στα εν λόγω νέα κράτη μέλη το έτος 2002.Το άρθρο 2 παράγραφος 3 της συνθήκης προσχώρησης παρέχει στο Συμβούλιο ή την Επιτροπή τη δυνατότητα να θεσπίσουν πριν από την προσχώρηση μέτρα αναφερόμενα, μεταξύ άλλων, στο άρθρο 57 της πράξης προσχώρησης. Τα εν λόγω μέτρα θα τεθούν σε ισχύ μόνο υπό την επιφύλαξη και κατά την ημερομηνία της έναρξης ισχύος της εν λόγω συνθήκης.Το άρθρο 57 της πράξης προσχώρησης παρέχει στο Συμβούλιο ή την Επιτροπή τη δυνατότητα να προσαρμόζουν πριν από τη προσχώρηση τις πράξεις οι οποίες απαιτούν προσαρμογή λόγω της προσχώρησης και εφόσον οι αναγκαίες προσαρμογές δεν έχουν προβλεφθεί στην πράξη προσχώρησης ή τα παραρτήματά της. Οι εν λόγω προσαρμογές θα τεθούν σε ισχύ από την προσχώρηση και μετά.Από το Συμβούλιο ζητείται να εγκρίνει τη συνημμένη πρόταση της Επιτροπής.Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την προσαρμογή του κανονισμού (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, στον τομέα των μεταφορών, λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της ΣλοβακίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας,τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 57 παράγραφος 1,την πρόταση της Επιτροπής [2],[2]  ΕΕ C ... της ..., σ. ...Εκτιμώντας τα εξής:(1) Για ορισμένες πράξεις που παραμένουν σε ισχύ μετά την 1η Μαΐου 2004 και πρέπει να προσαρμοσθούν λόγω της προσχώρησης οι αναγκαίες προσαρμογές δεν έχουν προβλεφθεί στην πράξη προσχώρησης έτους 2003 ή έχουν προβλεφθεί αλλά είναι αναγκαίες και άλλες προσαρμογές. Όλες οι προσαρμογές αυτές πρέπει να εγκριθούν πριν από την προσχώρηση ώστε να ισχύουν αμέσως μετά την προσχώρηση.(2) Σύμφωνα με τις διατάξεις του άρθρου 57 παράγραφος 2 της πράξης προσχώρησης, οι εν λόγω προσαρμογές πρέπει να εγκριθούν από το Συμβούλιο σε όλες τις περιπτώσεις κατά τις οποίες το Συμβούλιο ενέκρινε την οικεία πράξη μόνο του ή με το Ευρωπαϊκό Κοινοβούλιο.(3) Ο κανονισμός (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, περί κατανομής των αδειών για βαρέα φορτηγά οχήματα μεταφοράς εμπορευμάτων που κυκλοφορούν στην Ελβετία [3], πρέπει να τροποποιηθεί αναλόγως,[3]  ΕΕ L 336 της 30.12.2000, σ. 9.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα παραρτήματα του κανονισμού (ΕΚ) αριθ. 2888/2000 αντικαθίστανται από το παράρτημα του παρόντος.Άρθρο 2Ο παρών κανονισμός αρχίζει να ισχύει την ημερομηνία και υπό την επιφύλαξη της έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ"ΠΑΡΑΡΤΗΜΑ IΚλίμακα κατανομής αδειών «πλήρους βάρους»Η Επιτροπή κατανέμει τις άδειες «πλήρους βάρους» στα κράτη μέλη σύμφωνα με την ακόλουθη κλίμακα:Κράτος μέλος  //  %Βέλγιο  //  6,9Δανία  //  1,4Γερμανία  //  25Ελλάδα  //  0,9Ισπανία  //  2Γαλλία  //  15Ιρλανδία  //  0,85Ιταλία  //  24Λουξεμβούργο  //  1,45Κάτω Χώρες  //  8,9Αυστρία  //  8Πορτογαλία  //  0,7Φινλανδία  //  0,8Σουηδία  //  0,75Ηνωμένο Βασίλειο  //  3,35Σύνολο:  //  100 %Το συνολικό πλήθος αδειών προς κατανομή ανέρχεται σε 300 000 για τα έτη 2001 και 2002 και σε 400 000 για τα έτη 2003 και 2004.Για το χρονικό διάστημα από 1η Ιανουαρίου 2004 έως 31η Δεκεμβρίου 2004 η Επιτροπή θα κατανείμει 10 000 επιπλέον «άδειες πλήρους βάρους» στα κράτη μέλη σύμφωνα με την ακόλουθη κλίμακα:Κράτος μέλος  //  Πλήθος αδειώνΤσεχική Δημοκρατία  //   3 165Εσθονία  //   440Κύπρος  //   66Λετονία  //   132Λιθουανία  //   308Ουγγαρία  //   1 934Μάλτα  //   352Πολωνία  //   2 110Σλοβενία  //   1 055Σλοβακία  //   440Σύνολο  //   10 000 "ΠΑΡΑΡΤΗΜΑ IIΚλίμακα κατανομής αδειών «αφόρτου»Η Επιτροπή κατανέμει τις άδειες «αφόρτου» στα κράτη μέλη σύμφωνα με την ακόλουθη κλίμακα:Πλήθος διαθέσιμων αδειών «αφόρτου» ανά έτοςΚράτος μέλος  //  2001 - 2004Βέλγιο  //   14 067Δανία  //   1 310Γερμανία  //   50 612Ελλάδα  //   5 285Ισπανία  //   1 500Γαλλία  //   16 126Ιρλανδία  //   220Ιταλία  //   93 012Λουξεμβούργο  //   3 130Κάτω Χώρες  //   21 517Αυστρία  //   2 183Πορτογαλία  //   192Φινλανδία  //   867Σουηδία  //   381Ηνωμένο Βασίλειο  //   9 598Σύνολο:  //   220 000Για το χρονικό διάστημα από 1η Ιανουαρίου 2004 έως 31η Δεκεμβρίου 2004 η Επιτροπή θα κατανείμει 5 500 επιπλέον «άδειες αφόρτου» στα κράτη μέλη σύμφωνα με την ακόλουθη κλίμακα:Κράτος μέλος  //  Πλήθος αδειώνΤσεχική Δημοκρατία  //   1741Εσθονία  //   242Κύπρος  //   36Λετονία  //   73Λιθουανία  //   169Ουγγαρία  //   1 064Μάλτα  //   193Πολωνία  //   1 160Σλοβενία  //   580Σλοβακία  //   242Σύνολο  //   5 500 "ΠΑΡΑΡΤΗΜΑ IIIΜέθοδος υπολογισμού για την κατανομή αδειώνΗ κατανομή των αδειών, η οποία περιέχεται στα παραρτήματα Ι και ΙΙ βασίζεται στην ακόλουθη μέθοδο:1. Κράτη μέλη ΕΕ-15Άδειες «πλήρους βάρους»Στην αρχή κάθε κράτος μέλος λαμβάνει 1 500 άδειες.Οι εναπομένουσες άδειες κατανέμονται ισότιμα με βάση κριτήρια συναφή με τη διμερή κίνηση και τη διερχόμενη κίνηση.Το αποτέλεσμα αυτό αναπροσαρμόζεται ελαφρά για να συνυπολογισθεί η γεωγραφική ιδιαιτερότητα ορισμένων κρατών μελών.Διμερής κίνησηΗ κατανομή γίνεται με βάση το μερίδιο κάθε κράτους μέλους στη διμερή κυκλοφορία από και προς την Ελβετία.Διερχόμενη κίνησηΗ κατανομή γίνεται με βάση την αναλογία των ταξινομημένων στο οικείο κράτος μέλος βαρέων φορτηγών επί του συνολικού πλήθους χιλιομέτρων αποστάσεων εκτροπής των διαδρομών στις οδικές μεταφορές βορρά-νότου και αντιστρόφως που διασχίζουν τις Άλπεις, συνεπεία των σημερινών περιορισμών βάρους οι οποίοι ισχύουν στην Ελβετία.Το πλήθος χιλιομέτρων που διανύονται λόγω εκτροπής της κυκλοφορίας αντιστοιχεί στη διαφορά μεταξύ της πραγματικής απόστασης διαμέσου των Άλπεων και της συντομότερης απόστασης μέσω της Ελβετίας. Οι αποστάσεις μέσω της Ελβετίας αναπροσαρμόζονται με πρόσθεση 60 χιλιομέτρων ούτως ώστε να λαμβάνουν υπόψη τους τις καθυστερήσεις στα σύνορα και τις συνθήκες της οδικής κυκλοφορίας.Για τα κράτη μέλη για τα οποία η προαναφερόμενη μέθοδος οδηγεί στην παραχώρηση ολιγότερων των 200 αδειών το επίπεδο ορίζεται σε 200 άδειες.Άδειες «αφόρτου»Οι άδειες «αφόρτου» κατανέμονται με βάση την αναλογία των οχημάτων που είναι ταξινομημένα στα κράτη μέλη επί του συνόλου των οχημάτων που πραγματοποιούν διέλευση μέσω Ελβετίας με μεικτό βάρος μεταξύ 7,5 και 28 τόνων.2. Προσχωρούντα κράτη μέληΆδειες «πλήρους βάρους»Τα κράτη μέλη που έχουν συνάψει διμερείς συμφωνίες με την Ελβετία (Τσεχική Δημοκρατία, Εσθονία, Λετονία, Λιθουανία, Ουγγαρία, Πολωνία και Σλοβενία) θα λάβουν τουλάχιστο το ίδιο πλήθος αδειών όπως θα είχαν λάβει στο πλαίσιο των διμερών συμφωνιών για το χρονικό διάστημα 1 Μαΐου 2004 έως 31 Δεκεμβρίου 2004, εφόσον οι συμφωνίες αυτές θα παρέμεναν σε ισχύ κατά ολόκληρη τη διάρκεια του έτους 2004.Η Κύπρος, η Μάλτα και η Σλοβακία λαμβάνουν άδειες με βάση τα μερίδια μεταφορών τους προς και από καθώς και μέσω της Ελβετίας το έτος 2002.Το υπόλοιπο των αδειών των διαθέσιμων για τα δέκα νέα κράτη μέλη θα κατανεμηθεί κατ'αναλογία.Άδειες «αφόρτου»Δεδομένου ότι η Κοινότητα θα λάβει 5 500 άδειες «αφόρτου» οι οποίες ανέρχονται στο 55% του πλήθους αδειών «πλήρους βάρους», οι άδειες «αφόρτου» θα κατανεμηθούν με βάση την αναλογία αυτή."